גברי בנאי

גבריאל (גברי) בנאי (נולד ב-9 ביולי 1939) הוא שחקן, זמר וקומיקאי ישראלי. ידוע במיוחד בהיותו חלק משלישיית "הגשש החיוור". חתן פרס ישראל לשנת ה'תש"ס (2000) ופרס מפעל חיים של אמ"י לשנת ה'תשפ"ב (2021). בנאי הוא בן למשפחת בנאי, נולד וגדל בשכונת מחנה יהודה בירושלים. את צעדיו הראשונים בעולם הבידור עשה בלהקת הנח"ל. יחד איתו היה, בין השאר, ישראל (פולי) פוליאקוב. עם סיום שירותו הצבאי, הצטרף בנאי ללהקת "התרנגולים" יחד עם שייקה לוי ופולי. אמרגן הלהקה אברהם דשא (פשנל), זיהה את כישרונם של השלושה והקים יחד איתם את להקת "הגשש החיוור", שנחשבת להצלחה גדולה. יחד עם בנאי, הציגו פולי ושייקה עשר תוכניות בידור במשך כארבעים שנים. בנאי שיחק עמם בסרטי קולנוע רבים, בין היתר בסרטים: "גבעת חלפון אינה עונה" (1976) בתפקיד ג'ינג'י, "שלאגר" (1979), בתפקיד בנג'י שמש, ו"הקרב על הוועד" (1986), בתפקיד ג'ימבו. לאחר פירוק הלהקה, העלה בנאי תוכנית יחיד והגיש לצד ישראל אהרוני את סדרת הטלוויזיה "דרך האוכל". בעקבות שיתוף פעולה זה, בעשור השני של המאה ה-21, משמשים השנים כפרזנטורים של המותג "פיירי". בנוסף, שיחק במחזות הזמר: "צלילי המוסיקה" (2005) ו"עפרה" בתיאטרון הצפון (2009). בנאי ערך ספר במהדורה אלבומית בשם "אז מה היה לנו שם" (בהוצאת מודן), המכיל "משפטים מחוזיים מאוד ממערכוני הגשש החיוור" (לשון כותרת השער). משנת 2015, מעלה גברי בנאי עם בניו אורי ובעז את המופע "אלו הם בנאי". בריאיון לעיתון "מעריב" בשנת 2017, אמר בנאי כי הוא איננו מתכוון להופיע בשטחי יהודה ושומרון. בשנת 2021 כיכב בעונה השנייה של הסדרה הקומית "מצולמים" בכיכובם של שלישיית "מה קשור". באותה שנה השתתף בתוכנית "המרדף". בשנת 2023 השתתף בסרט "הענקים של אי הפסחא" בבימוי דובר קוסשווילי. בשנת 2024 שיחק בדרמה הטלוויזיונית "אף אחד לא עוזב את פאלו אלטו". בשנת 2000 זכה יחד עם יתר שלישיית הגשש החיוור בפרס ישראל למפעל חיים, על תרומה מיוחדת לחברה ולמדינה. ב-2013 הוענק לבנאי ולשייקה לוי פרס על מפעל חיים במסגרת פסטיבל הסרטים הישראלי בלוס אנג'לס וכן פרס אופיר על מפעל חיים. ב-2020 הוענקו לבנאי ולשייקה לוי תוארי "יקיר העיר תל אביב-יפו". ב-2021 זכה בפרס מפעל חיים מטעם אמ"י. בשנות השישים, נישא בנאי לאורנה שק, שמספר שנים מאוחר יותר חזרה בתשובה ועזבה להתגורר בבני ברק. מנישואין אלו נולד בנו, השחקן והזמר אורי בנאי. בתחילת שנות השבעים, נישא בנאי בשנית לדפנה. לשניים נולדו בת ובן, יסמין והזמר בעז בנאי. מתגורר בשכונת רמת אביב בצפון תל אביב. תיקון קטן (1960) מוישה ונטילטור (1966) פורטונה (1966) ארבינקא (1967) השכונה שלנו (1968) המטרה טיראן (1968) כל ממזר מלך (1968) הצד השני (1968) התרוממות (1970) גבעת חלפון אינה עונה (1976) חמש מאות אלף שחור (1977) שלאגר (1979) כוכב השחר (1980) הקרב על הוועד (1986) ד"ר פומרנץ (2012) פלאות (2013) הענקים של אי הפסחא (2023) גברי בנאי, במסד הנתונים הקולנועיים IMDb (באנגלית) גברי בנאי, באתר "אידיבי", מאגר הידע העברי לקולנוע ישראלי ועולמי גברי בנאי, באתר שירונט גברי בנאי, באתר MusicBrainz (באנגלית) גברי בנאי, באתר Discogs (באנגלית) גברי בנאי, דף שער בספרייה הלאומית גברי בנאי, באתר ארכיון הסרטים הישראלי בסינמטק ירושלים שלישיית "הגשש החיוור", באתר פרס ישראל קובי מידן, ‏"אנשים בלילה" עם גברי בנאי, באתר iCast‏, 21 במאי 2012 שגיא בן נון, גברי הולך לאיבוד: גברי בנאי לא ממש מרוצה ממצב התרבות הישראלית, באתר nrg‏, 23 בספטמבר 2012 ליאת רון, ‏גברי בנאי: "מיצג הנעליים על תמונת לפיד - גימיק נחמד", באתר גלובס, 6 בספטמבר 2013 יעקב בר-און, ‏גברי בנאי פוליטי מתמיד: "להחזיר הכל, כולל מזרח ירושלים, באתר מעריב אונליין, 16 בספטמבר 2017 יעקב בר-און, ‏סערת תשדירי הבחירות ופירוק הגשש: גברי בנאי בראיון חגיגי לגיל 80, באתר מעריב אונליין, 9 ביולי 2019 רוני קובן, פגישה עם גברי בנאי, כאן, 11 במרס 2020 איתי שטרן, גברי בנאי: קיבלתי כל פרס אפשרי, למרות שאני שמאלן, באתר הארץ, 3 במרץ 2021 דני סנדרסון, גידי גוב, שלמה ארצי ואחרים: הוכרזו זוכי פרס איגוד אמ"י למפעל חיים, באתר ynet, 14 באוקטובר 2021 יקירי העיר תל אביב ל-2020: "הגשש החיוור", אנשי תרבות ופעילים חברתיים, באתר מעריב אונליין, 26 בינואר 2020